Page:Dominie deposed, with the sequel.pdf/7

 7

If venus does possess your mind, Her antics ten times warso ye’ll find, For to ill tricks she’s sae inclin’d, For praticks past, She blew me here before the wind : Cauld be her cast.

Within years less than half a dizen, She made poor Maggy lie in jizen, When little Jock brake out of prison, On gude yule-day, This of my quiet cut the wisen, Whan he wan gae.

Let readers then tak better heed. For fear they kiss mair than they read, In case they wear the sacken weed, For fornication, Or leave the priest-craft shot to dead For procreation.

The maist o’ them, like blind an’ lame. Have nae aversion to the game. But better ’twere to tak her hame, Their pot to cook, An’ teach his boys to write a theme, And mind their book.

Then may they sit at hame, an’ please, Themselves wi’ gathering in their fees, While I must face mine enemies. Or shaw my dock:

There’s odds ’twixt handling pens wi’ ease An’ a firelock.